26.1.2002 De Europæiske Fællesskabers Tidende L 24/65 KOMMISSIONENS BESLUTNING af 25. januar 2002 om beskyttelsesforanstaltninger over for fiskerivarer og akvakulturprodukter til konsum impor- teret fra Pakistan (meddelt under nummer K(2002) 377) (EØS-relevant tekst) (2002/62/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 1, og ud fra følgende betragtninger: (1) I henhold til direktiv 97/78/EF skal der træffes de nødvendige  foranstaltninger over for import af produkter fra tredjelande, hvis der opstår en situation, der kan udgøre en alvorlig fare for dyrs eller menneskers sundhed, eller den forværres. (2) Der er fundet chloramphenicol i konsumrejer, der importeres fra Pakistan. (3) Da chloramphenicol på fødevarer udgør en potentiel fare for menneskers sundhed, skal der udtages prøver af alle sendinger af rejer, der er importeret fra Pakistan, for at påvise, at de ikke er sundhedsfarlige. (4) — Ved Rådets direktiv 92/59/EØF af 29. juni 1992 om produktsikkerhed i almindelighed (?) blev der oprettet et system for hurtig varsling om fødevarer, og det er velegnet til at opfylde det krav om gensidig underret- ning, der er fastsat i direktiv 97/78/EF. (5) — Beslutningen vil blive taget op til revision på baggrund af de pakistanske myndigheders garantier og på grundlag af resultaterne af de undersøgelser, som medlemsstaterne har foretaget. (6) — De i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Denne beslutning gælder for rejer til konsum, der kommer fra eller har oprindelse i Pakistan. Artikel 2 1. Medlemsstaterne underkaster på grundlag af relevante prøveudtagningsplaner og påvisningsmetoder hver sending af rejer, der kommer fra eller har oprindelse i Pakistan, en kemisk undersøgelse for at forvisse sig om, at produkterne ikke er sundhedsfarlige for mennesker. Undersøgelsen har især til formål at påvise forekomst af chloramphenicol. 2. Medlemsstaterne underretter straks Kommissionen om resultaterne af undersøgelsen i stk. 1 via systemet for hurtig varsling om fødevarer, som blev oprettet ved direktiv 92/ 59/EØF. Artikel 3 Medlemsstaterne giver ikke tilladelse til, at produkterne i artikel 1 importeres til deres område eller videresendes til en anden medlemsstat, medmindre resultaterne af kontrollen i artikel 2 er tilfredsstillende. Artikel 4 Alle udgifter i forbindelse med anvendelsen af denne beslutning afholdes af afsenderen, modtageren eller disses repræsentanter. Artikel 5 Medlemsstaterne ændrer deres importforanstaltninger for at bringe dem i overensstemmelse med denne beslutning. De underretter straks Kommissionen herom. Artikel 6 Denne beslutning tages op til revision på grundlag af de paki- stanske myndigheders garantier og resultaterne af de undersø- gelser, som er nævnt i artikel 2. Artikel 7 Denne beslutning er rettet til medlemsstaterne. Udfærdiget i Bruxelles, den 25. januar 2002. På Kommissionens vegne David BYRNE Medlem af Kommissionen () EFT L 24 af 30.1.1998, s. 9. () EFT L 228 af 11.8.1992, s. 24.